Úradný vestník L 272 , 08/10/1998 S. 0024 - 0030



Rozhodnutie Spoločného výboru EHP č. 17/98 zo 6. marca 1998, ktorým sa mení a dopĺňa príloha XXI (Štatistika) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, v znení protokolu, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže príloha XXI k dohode bola zmenená rozhodnutím Spoločného výboru EHP č. 7/94 [1]; keďže v záujme zachovania homogénnosti dohody v oblasti štatistiky a v záujme zabezpečovania tvorby a šírenia logických a porovnateľných štatistických informácií pre opis a monitorovanie všetkých podstatných hospodárskych, sociálnych a environmentálnych aspektov Európskeho hospodárskeho priestoru je potrebné včleniť do prílohy XXI k dohode niekoľko právnych aktov prijatých Európskym spoločenstvom počas obdobia, ktoré uplynulo od posledných zmien a úprav prílohy XXI, ROZHODOL TAKTO: Článok 1 Príloha XXI k dohode sa mení a dopĺňa podľa prílohy k tomuto rozhodnutiu. Článok 2 Texty smernice Rady 95/64/ES [2], smernice Rady 95/57/ES [3], nariadenia Rady (ES) č. 1172/95 [4], nariadenia Komisie (ES) č. 68/96 [5], nariadenia Komisie (ES) č. 840/96 [6], nariadenia Rady (ES) č. 2744/95 [7], nariadenia Rady (ES) č. 2494/95 [8], rozhodnutia Komisie 96/14/ES [9], rozhodnutia Komisie 96/170/ES [10], nariadenia Rady (ES) č. 959/93 [11], nariadenia Rady (ES) č. 2597/95 [12] a nariadenia Rady (ES) č. 788/96 [13] v islandskom a nórskom jazyku, ktoré sú pripojené k príslušným jazykovým verziám tohoto rozhodnutia, sú autentické. Článok 3 Toto rozhodnutie nadobúda účinnosť 7. marca 1998 za predpokladu, že Spoločnému výboru EHP boli predložené všetky notifikácie podľa článku 103 ods. 1 dohody. Článok 4 Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku. V Bruseli 6. marca 1998 Za Spoločný výbor EHP predseda F. Barbaso [1] Ú. v. ES L 160, 28.6.1994, s. 1. [2] Ú. v. ES L 320, 30.12.1995, s. 25. [3] Ú. v. ES L 291, 6.12.1995, s. 32. [4] Ú. v. ES L 118, 25.5.1995, s. 10. [5] Ú. v. ES L 14, 19.1.1996, s. 6. [6] Ú. v. ES L 114, 8.5.1996, s. 7. [7] Ú. v. ES L 287, 30.11.1995, s. 3. [8] Ú. v. ES L 257, 27.10.1995, s. 1. [9] Ú. v. ES L 4, 6.1.1996, s. 14. [10] Ú. v. ES L 47, 24.2.1996, s. 23. [11] Ú. v. ES L 98, 24.4.1993, s. 1. [12] Ú. v. ES L 27, 13.11.1995, s. 1. [13] Ú. v. ES L 108, 1.5.1996, s. 1. -------------------------------------------------- PRÍLOHA Príloha XXI (Štatistika) k Dohode o Európskom hospodárskom priestore sa mení a dopĺňa takto: A. ŠTATISTIKA DOPRAVY Nadpis "Štatistika dopravy" sa nahrádza nadpisom "Štatistika dopravy a cestovného ruchu". Pod tento nadpis sa za bod 7a (rozhodnutie Rady 93/704/ES) vkladajú tieto nové body: "7b 395 L 0064: smernica Rady 95/64/ES z 8. decembra 1995 o štatistických údajoch o námornej nákladnej a osobnej doprave (Ú. v. ES L 320, 30.12.1995, s. 25). Ustanovenia smernice sa na účely tejto dohody čítajú s týmito úpravami: a) v článku 10 ods. 2 sa za odrážku "— údaje týkajúce sa národnosti námorného dopravcu" dopĺňa táto zarážka: "— manipulácia s a spravodajstvo z malých prístavov (nie vybraných prístavov)" b) v prílohe V sa za záznam o Francúzskom antarktickom území dopĺňa: 0281 Nórsko 0282 Nórsko (NIS), Nórsky medzinárodný plavebný register. 7c. 395 L 0057: Smernica Rady 95/57/ES z 23. novembra 1995 o zbere štatistických údajov v oblasti cestovného ruchu (Ú. v. ES L 291, 6.12.1995, s. 32). Ustanovenia smernice sa na účely tejto dohody čítajú s týmito úpravami: a) regionálny rozpis údajov podľa článku 6 nie je záväzný pre štáty EZVO; b) Lichtenštajnsko je oslobodené od zberu údajov podľa časti C prílohy k tejto smernici." B. ŠTATISTIKA ZAHRANIČNÉHO OBCHODU A OBCHODU V RÁMCI SPOLOČENSTVA 1. Nadpis "Štatistika zahraničného obchodu a obchodu v rámci spoločenstva" sa nahrádza nadpisom "Štatistika zahraničného obchodu". 2. Bod 8 sa nahrádza takto: "8. 395 R 1172: Nariadenie Rady (ES) č. 1172/95 z 22. mája 1995 o štatistike obchodovania s tovarom spoločenstva a jeho členských štátov s nečlenskými krajinami (Ú. v. ES L 118, 25.5.1995, s. 10). Ustanovenia nariadenia sa na účely tejto dohody čítajú s týmito úpravami: a) v článkoch 1 a 2 sa "nečlenské štáty" chápu ako všetky krajiny s výnimkou nahlasujúcej krajiny; b) text článku 3 sa nahrádza takto: "1. Štatistické územie EHP v zásade zahŕňa colné územia zmluvných strán. Zmluvné strany príslušne definujú svoje štatistické územia. 2. Štatistické územie spoločenstva zahŕňa colné územie podľa článku 3 nariadenia (EHS) č. 2913/92. 3. Pre štáty EZVO zahŕňa štatistické územie colné územie. V prípade Nórska však štatistické územie zahŕňa aj súostrovie Špicbergy a ostrov Jan Mayen." c) klasifikácia uvedená v článku 8 ods. 2 sa uvádza minimálne na úrovni prvých šiestich číslic; d) článok 10 ods. 1 písm. h sa neuplatňuje." 3. Bod 9 sa nahrádza takto: "9. 396 R 0068: Nariadenie Komisie (ES) č. 68/96 z 18. januára 1996 o nomenklatúre krajín pre štatistiku zahraničného obchodu spoločenstva a štatistiku obchodu medzi členskými štátmi (Ú. v. ES L 14, 19.1.1996, s. 6)." 4. Bod 10 sa nahrádza takto: "10. 396 R 0840: Nariadenie Komisie (ES) č. 840/96 z 7. mája 1996, ktorým sa ustanovujú určité ustanovenia pre vykonávanie nariadenia Rady (ES) č. 1172/95, pokiaľ ide o štatistiku zahraničného obchodu (Ú. v. ES L 114, 8.5.1996, s. 7). Ustanovenia nariadenia sa na účely tejto dohody čítajú s týmito úpravami: a) odkaz na nariadenie (ES) č. 2454/96 v článku 6 ods.1 nie je uplatniteľný; b) do článku 7 ods. 1 písm. a) sa dopĺňajú tieto nové pododseky: "Pre štáty EZVO sa "krajina pôvodu" chápe ako krajina, z ktorej tovar pochádza v zmysle príslušných vnútroštátnych pravidiel týkajúcich sa pôvodu." c) do článku 9 ods. 2 sa dopĺňa tento nový pododsek: "Pre štáty EZVO sa "colná hodnota" definuje v rámci príslušných vnútroštátnych pravidiel." d) článok 11ods. 2 nie je uplatniteľný; e) oddiel 2 (články 16 až 19) nie je uplatniteľný." 5. Texty týchto bodov sa vypúšťajú: - bod 11 (nariadenie Komisie (EHS) č. 3345/80), - bod 12 (nariadenie Komisie (EHS) č. 200/83), - bod 13 (nariadenie Komisie (EHS) č. 3367/87), - bod 14 (nariadenie Komisie (EHS) č. 3522/87), - bod 15 (nariadenie Komisie (EHS) č. 3678/87), a - bod 16 (nariadenie Komisie (EHS) č. 455/88). C. DEMOGRAFICKÁ A SOCIÁLNA ŠTATISTIKA Za bod 18a (nariadenie Rady (EHS) č. 3711/91) sa vkladá tento nový bod: "18b. 395 R 2744: Nariadenie Rady (ES) č. 2744/95 z 27. novembra 1995 o štatistike týkajúcej sa štruktúry a rozdeľovania zárobkov (Ú. v. ES L 287, 30.11.1995, s. 3). Ustanovenia nariadenia sa na účely tejto dohody čítajú s týmito úpravami: a) v prílohe sa pod "I. Výnimky z referenčného obdobia" za "2. Pre Rakúsko" dopĺňa: "3. Pre Island: rozpočtový rok 1997 pod podmienkou dodania odhadov pre referenčný rok 1996; 4. Pre Nórsko: rozpočtový rok 1996 a zodpovedajúci reprezentatívny mesiac." b) v prílohe sa pod "II. Výnimky z rozsahu prieskumu" za "3. Pre Írsko" dopĺňa: "4. Pre Írsko: časti H, J a K; 5. Pre Nórsko: časť H." c) regionálny rozpis údajov podľa článkov 5.1 a 7 nie je záväzný pre štáty EZVO; d) Lichtenštajnsko je oslobodené od zberu údajov podľa tohto nariadenia." D. HDP NÁRODNÝCH ÚČTOV Nadpis "HDP národných účtov" sa nahrádza nadpisom "Hospodárska štatistika". Pod tento nadpis sa za bod 19 (smernica Rady 89/130/EHS, Euratom) vkladá tento nový bod: "19a. 395 R 2494: Nariadenie Rady (ES) č. 2494/95 z 23. októbra 1995 o harmonizovaných indexoch spotrebiteľských cien (Ú. v. ES L 257, 27.10.1995, s. 1). Pre štáty EZVO sa nariadenie uplatňuje na harmonizáciu indexov spotrebiteľských cien pre medzinárodné porovnávania. Nie je podstatné pre výslovné ciele vypočítania harmonizovaných indexov spotrebiteľských cien v súvislosti s hospodárskou a menovou úniou. Ustanovenia nariadenia sa na účely tejto dohody čítajú s týmito úpravami: a) článok 2c, ako aj odkazy na MUICP v článkoch 8 ods.1 a 11 nie sú uplatniteľné; b) článok 5 ods. 1 písm. a) nie je uplatniteľný; c) článok 5 ods. 2 nie je uplatniteľný; d) konzultácia EMI podľa článku 5 ods. 3 nie je uplatniteľná; e) Lichtenštajnsko je oslobodené od zberu údajov, ktoré vyžaduje toto nariadenie." E. POĽNOHOSPODÁRSKA ŠTATISTIKA 1. V bode 23 (nariadenie Rady (EHS) č. 571/88) sa druhá zarážka (rozhodnutie Komisie 93/156/EHS) nahrádza takto: "— 396 D 0014: Rozhodnutie Komisie 96/14/ES z 19. decembra 1995 (Ú. v. ES L 4, 6.1.1996, s. 14); za Švédsko sa v článku 2 dopĺňajú tieto údaje: Island 30. november 1996 Nórsko 30. november 1996 — 396 D 0170: Rozhodnutie Komisie 96/170/ES z 15. februára 1996 (Ú. v. ES L 47, 24.2.1996, s. 23)." 2. V bode 23 (nariadenie Rady (EHS) č. 571/88) sa prispôsobenie c) nahrádza takto: "Článok 8 ods.2 sa odkaz na "rozhodnutie 83/461/EHS, v znení rozhodnutia 85/622/EHS a 85/643/EHS". nahrádza odkazom na "rozhodnutie 89/65/EHS a rozhodnutie 96/170/ES".. Na koniec strany sa dopĺňajú dve nové poznámky pod čiarou: "Ú. v. ES L 391, 30.12.1989, s. 1". a "Ú. v. ES L 47, 24.2.1996, s. 23".". 3. V bode 23 (nariadenie Rady (EHS) č. 571/88) sa prispôsobenie e) nahrádza takto: "e) V prílohe I k rozhodnutiu Komisie 96/170/ES sa dopĺňajú príslušné poznámky pod čiarou, ktoré označujú tieto premenné ako voliteľné pre vyznačené krajiny: B.02: Voliteľné pre Island. C.03: Voliteľné pre Island. D.14a): Voliteľné pre Island a Nórsko. D.14b): Voliteľné pre Island a Nórsko. D.16: Voliteľné pre Island a Nórsko. E: Voliteľné pre Island a Nórsko. G.05: Voliteľné pre Island a Nórsko. G.06: Voliteľné pre Island a Nórsko. G.07: Voliteľné pre Island a Nórsko. I.01: Voliteľné pre Island a Nórsko. I.02: Voliteľné pre Nórsko. I.07b): Informácia o kapacite je voliteľná pre Island a Nórsko. I.08: Voliteľné pre Island a Nórsko. J.03: Voliteľné pre Island. J.04: Voliteľné pre Island. J.11: Rozpis prasiatok, chovných prasníc a iných prasiat voliteľný pre Island. J.12: Rozpis prasiatok, chovných prasníc a iných prasiat voliteľný pre Island. J.13: Rozpis prasiatok, chovných prasníc a iných prasiat voliteľný pre Island. J.16: Voliteľné pre Island a Nórsko. J.17: Voliteľné pre Island a Nórsko. K: Voliteľné pre Island. L: Island môže poskytovať premenné tabuľky na vyššej agregačnej úrovni." 4. Za bod 24 (nariadenie Rady (EHS) č. 837/90) sa vkladá tento nový bod: "24a. 393 R 0959: Nariadenie Rady (ES) č. 959/93 z 5. apríla 1993 o štatistických informáciách o rastlinných výrobkoch s výnimkou obilnín, ktoré predkladajú členské štáty (Ú. v. ES L 98, 24.4.1993, s. 1). Ustanovenia nariadenia sa na účely tejto dohody čítajú s týmito úpravami: a) v prílohe VI sa za údaje pre Spojené kráľovstvo dopĺňa: "Island: — Nórsko: —" b) v prílohe VIII sa za údaj Spojeného kráľovstva dopĺňa: "Cronos kód | Hlavná oblasť alebo oblasť zaregistrovaná podľa plodín | IS | N | 1300 | B. Sušené strukoviny | — | — | 1320 | Hrach siaty | — | — | 1311 | Iný hrach | — | — | 1335 | Bôb obyčajný a siaty (vrátane 1338) | — | — | 1331 | Červená fazuľa | — | — | 1343 | Vlčí bôb | — | — | 1341 | | | | 1342 | Iné sušené strukoviny | — | — | 1349 | | | | 1350 | C. Koreňové plodiny | • | • | 1360 | Zemiaky | • | • | 1370 | Cukrová repa | — | — | 1381 | Kŕmna repa | — | — | 1382 | Ostatné koreňové plodiny | — | m | 1400 | D. Priemyselné plodiny | • | • | 1420 | Repka a repka biela | m | • | 1430 | Slnečnicové semená | — | — | 1470 | Sójové zrná | — | — | 1460 a 1520 | Ľanové vlákna a ľanové semená | — | — | 1490 a 1540 | Bavlna a bavlnové semená | — | — | 1480 (okrem 1490) | Ostatné olejnaté semená (napr. mak, horčica, sezam atď.) | — | — | 1530 | Konope | — | — | 1550 | Tabak | — | — | 1560 | Chmeľ | — | — | 1570 až 1571 | Ostatné priemyselné plodiny | — | — | 2600 | E. Suché krmivo celkovo (z ornej pôdy) | • | • | 2610 | Zelené suché krmivo z ornej pôdy | • | • | 2625 | Zelená kukurica | — | — | 2680 | Prechodné pasienky a pastviny | • | • | 2612 | | | | 2671 | | | | 2672 | Ostatné zelené suché krmivo | • | • | 2673 | | | | 1600 a 2260 | F. Čerstvá zelenina | m | m | 3001 | G. Kvety a ozdobné rastliny | m | m | 3310 | H. Oblasti určené na zber semien | m | m | 2696 | I. Oblasti ležiace úhorom vrátane zelených hnojív | m | m" | c) Lichtenštajnsko je oslobodené od zberu údajov, ktoré vyžaduje toto nariadenie." F. ŠTATISTIKA RYBNÉHO HOSPODÁRSTVA Za bod 25b (nariadenie Rady (EHS) č. 2018/93) sa dopĺňajú tieto nové body: "25c. 395 R 2597: Nariadenie Rady (ES) č. 2597/95 z 23. októbra 1995 o predkladaní štatistík nominálneho výlovku členskými štátmi, ktoré lovia v určitých oblastiach s výnimkou severného Atlantického oceánu (Ú. v. ES L 270, 13.11.1995, s. 1). 25d. 396 R 0788: Nariadenie Rady (ES) č. 788/96 z 22. apríla 1996 o predkladaní štatistík o produkcii chovu rýb členskými štátmi (Ú. v. ES L 108, 1.5.1996, s. 1)." --------------------------------------------------